Déchimbe 2003

Lindi 1er ed déchimbe 2003 

 Urope : réunion, à Maastricht (Bas-Païs) dech conseil interministériel ed l'Organisacion pour l'sécurité et pi l'coopéracion in Urope (OSCE).
 Ech minisse russe d'chés Afoaires étringères, Igor Ivanov met in garde chés Étots-Unis pi l'Union Uropéyine conte toute ingérince dins chés zones d'influinches tradicionnelles del Russie, pi annonche eq l'gouvernemint russe refuse d'fermer ses bases militoaires in Géorgie et pi in Moldavie.
 Franche : ech plan Vigipirate est monté vers l'fase oranche. Dech 1er ach 5 ed déchimbe, des inondacions pi des coulées d'boue s'produisette dins l'sud del Franche dousqu' 16 départemints sont classés in étot d'catastrofe naturelle.
 Suisse : lanchemint ofichiel ed l'Iniciative d'Genève, un plan d'pèx alternatif, élaboré pèr l'Israélien Yossi Beilin pi l'Palestinien Yasser Abd Rabbo pour donner des clefs pour l'résolucion dech conflit israélo-palestinien. Chole accion est soutnue pèr l'secrétaire d'Étot améritchain, Colin Powell.

 Mardi 2 ed déchimbe 2003 

 Tunisie : Ech Secrétaire d'Étot améritchain, Colin Powell s'rind in visite à Tunis.
 Japon : l'vitesse record d'581 km/h o té atteinte grache ach train à sustintacion magnétike Maglev.

 Mercredi 3 ed déchimbe 2003 

 Algérie pi Maroc : ech Secrétaire d'Étot améritchain, Colin Powell s'rind in visite à Alger et pi à Marrakech.
 Tunisie : dech 3 ach 5 ed déchimbe, ech présidint del républike franchoèse Jacques Chirac s'rind in visite à Tunis, apré chole d'Colin Powell l'veille.
 Matématikes : un nouviau nombe prumier d'Mersenne o té découvert pèr Michael Shafer, un étudiant améritchain in chimie d'26 ans, aveuc l'aïude dech projet GIMPS.

 Judi 4 ed déchimbe 2003 

 Irak : in réponse, à l'acord conclu l' 26 ed novimbe darin, intre l' Franche, l' Grande-Bertanne et pi l'Alemanne, in vue del créachon d'un QG uropéyin ed « planificacion pi d'conduite d'opéracions militoaires, indépindammint ed l'Allianche atlantike, ech Secrétaire d'Étot améritchain, Colin Powell déclare eq chés Étots-Unis « n'peuvette pos accepter des structures uropéyines indépindantes qui feroétte doublon aveuc des capachitès existantes ed l'OTAN ».

 Vendredi 5 ed déchimbe 2003 

 Franche : ech minisse del Justiche, Dominique Perben, erculant dvant l'tollé médiatique, annonche ch' értrait ed l'amindemint Garraud dont ch' but étoait d'créer l'délit d'interrupcion involontoaire d'grossesse, in particulier dins chés cas d'accidints del circulacion ayant introainé l'mort d'eune feume inchinte.
 Caucase dech Nord : atintat-suichide, dins un train d'banlieue, pré ed Iessentouki : 42 morts pi 150 blessés.
 Irak : ech présidint George W. Bush lonme l'anchien Secrétaire d'Étot (1989-1992, James Baker, invoéyé éspécial pour l'dette irakienne.
 Tunisie : dech 5 ach 6 ed déchimbe, à Tunis, sommet Urope-Maghreb, in présinche des dirigeants d'chés 5 poaiyis dech Maghreb (Tunisie, Maroc, Algérie...) et pi d'5 poaiyis uropéyins (Franche, Italie, Espanne, Portugal et pi Malte).

 Samedi 6 ed déchimbe 2003 
Décès ed Paul Louis Halley dech groupe Carrefour dins ch' crash d'sin jet à Woodstook, in Ingueltière.

 Diminche 7 ed déchimbe 2003 

 Franche : référindum territoriaus dseur l'question del mise in plache d'eune collectivité territoriale unique : 72,98 % ed « non » in Guadeloupe et pi 50,48 % ed « non » in Martinique. Moais l'oui sort in tiète à Saint-Barthélemy (95,51 %) pi à Saint-Martin (76,17 %).
 Russie : éleccions législatives rimportées pèr ch' nouviau parti l'Russie unie soutenant ch' présidint Vladimir Poutine aveuc 36,8 % des voés. Percée dech « Parti Libéral démocratike » ed Vladimir Jirinovski aveuc 12 % d'voés (5,9 % in 1999), pi tchute dech « Parti communisse russe » aveuc 12,7 % des voés (25,4 % in 1999).
 L'Organisacion pour l'sécurité et pi l'coopéracion in Urope (OSCE) estime eq ches résultats constituette « eune régression del démocratie ».

 Lindi 8 ed déchimbe 2003 

 Mardi 9 ed déchimbe 2003 

 Russie : atintat tchétchène dvant l'otel Nacional, à Moscou : 6 morts.
 Irak : ech gouvernement améritchain refuse à chés poaiyis, n'ayant pos partichipé à l'coalicion, ech droét d'partichiper à chés apels d'offres lanchés dins ch' cade del erconstruccion dech poaiyis.
 Ech gouvernemint japoné déchide l'invoé, pour un an, d'troupes « 'non combattantes ».

 Mercredi 10 ed déchimbe 2003 

 Ech Pris Nobel del pèx o té décerné pour l'prumière foés à eune feume d'erligion musulmane, Shirin Ebadi.
 Suisse : l'Assimblée fédérale élit in tant eq conseiller fédéral (minisse), ech présidint ed l'Union démocratike dech chintre (Droéte nacionale), Christoph Blocher.
 Irak :
 Ech CIG (Conseil intérimoaire d'gouvernemint) décide del créachon d'un tribunal éspécial chargé ed juger chés responsabes ed l'anchien régime.
 Ech néo-zélandais Ross Mountain dvint l'nouviau érprésintant ed l'ONU in Irak.

 Jeudi 11 ed déchimbe 2003 

 Franche : Valéry Giscard d'Estaing o té élu à l'Académie franchoèse ach fauteuil laissé vacant pèr Léopold Sédar-Senghor. Il o té élu ach prumier tour aveuc 19 voés dseur 34 votants.

 Vendredi 12 ed déchimbe 2003 

 Union uropéyine : Réunion dech Conseil des chefs d'Étot pi d'gouvernemint élargi à chés futurs mimbes, ach sujet ed l'adopcion dech projet ed Constitucion uropéyine, moais qui aboutit à un échec dech foait ed l'obstruccion d'chés gouvernemints polonné et pi éspannol.

 Samedi 13 ed déchimbe 2003 

 Norvège, à Halsa, mort à l'ache d' 27 ans ed Keiko, l'orque vedette dech film Sauvez Willy des suites d'eune pneumonie. Chele réacclimatacion ed l'orque à l'vie sauvache avoait té un échec.
 Irak : l'anchien chef d'Étot irakien Saddam Hussein o té arrété dins un villache à 15 kilomètes d'sin fief ed Tikrit lorse d'eune intervincion ed l'armée améritchaine pi d'un groupe d'soldats kurdes samedi 13 ed déchimbe 2003 à 20h30 eure locale.

 Diminche 14 ed déchimbe 2003 

 Suisse : ech nouviau conseiller fédéral (minisse), Christoph Blocher, ed l'UDC (Droéte nacionale), l'est lonmé ach ministère fédéral del Justiche et pi del Police.
 Chele novèle del capture ed l'anchien chef d'Étot irakien Saddam Hussein l'est annonchée chelon un plan médiatike préparé : confirmée pèr ch' gouverneu améritchain in Irak Paul Bremer, ech prumier minisse britanique Tony Blair, pusieus mimbes dech Conseil dech gouvernemint irakien et pi l'groupe kurde ayant aidé l'armée améritchaine dins chole intervincion.
 L'annonche d'chole capture o provoqué des schènes d'joies dins Bagdad (dousqu' des coups d'fu ont té intindus) pi dins tout l'monne arabe grache à chés diférintes tchaines d'télévision ayant relayé chole informacion.
 Queques eures pus tard, chole novèle o égalemint té confirmée lorse d'eune conférinche d'presse pèr l'général Sanchez, montrant pèr l'meume occasion des imaches del cave dousqu' Saddam Hussein étoait dissimulé pi indormi quand il o té arrété, pi montrant eune partie ed l'examin médical subi pèr Saddam Hussein apré chole arrestacion.
 Pus d'600 soldats améritchains pi miliciens kurdes ont partichipé à l'opéracion. L'ex-leader irakien étoait in possession d'un pistolet automatike, ed 2 fusils Kalachnikov et pi d'750 000 dollars améritchains ach momint d'sin arrestacion.

 Lindi 15 décembre 2003 

 TPIY : dvant ch' tribunal, ech général améritchain Wesley Clark, anchien commandant des forches ed l'OTAN pour l'opéracion ed djérre conte l'Serbie in 1999, o accusé l'anchien présidint Slobodan Milošević, d'avoér eu « eune connaissance anticipée » dech massacre d'Srebrenica (Bosnie-Érzégovine) in juilet 1995.
 L'anchien général Wesley Clark l'est actuellemint candidat à l'investiture démocrate pour chés prochaines éleccions présidincielles améritchaines.
 Irak :
 Ech présidint dech Conseil intérimaire dech gouvernemint irakien (CIG), Abdul Aziz al-Hakim, à l'tète d'eune délégacion, l'est erchu à Paris, avant d'partir pour Berlin et pi Rome.
 Chés gouvernemints améritchain, alemant et pi franchoés, sont tombés d'acord pour qu'« eune réduccion substancielle del dette irakienne intervienne ach sein dech Club d'Paris in 2004 ».

 Mardi 16 ed déchimbe 2003 

 Catalongne : l'anchien maire d'Barcelona, Pasqual Maragall, l'est lonmé présidint dech gouvernemint autonome del Catalongne. Il rimplache l'chintrisse Jordi Pujol ach pouvoér edpis 1981.
 Grande-Bertanne : ech prumier minisse Tony Blair annonche détenir des « preuves massives » del présinche in Irak ed « laboratoéres clandestins », che eq Paul Bremer démint.
 Irak : apré Paris, ech présidint dech Conseil intérimaire dech gouvernemint irakien (CIG), Abdul Aziz al-Hakim, à l'tiète d'eune délégacion, l'est erchue à Berlin, avant d'partir pour Rome.
 Pakistan : ech présidint del républike pakistanaise, Pervez Musharraf échappe à un atintat perpétré pré d'es résidinche à Rawalpindi.

 Mercredi 17 ed déchimbe 2003 

 Franche : à l'suite dech raport Stasi, ech présidint Jacques Chirac annonche un projet d'loé interdisant ch' port d'sinnes erligieus « ostinsibes » dins l'inseignemint public.
 Roéyôme-Uni : dins l'afoaire Jessica Chapman pi Holly Wells, l'assassin des ptites files, Ian Huntley, l'est condamné à l'réclusion criminelle à perpétuité, pour ch'meurte commis in aout 2002 à Soham (comté d'Cambridge).
 Étots-Unis : dins l'afoaire Executive Life, ech gouvernemint franchoés accepte d'sinner un acord final, pèr lequel il ingage l'Franche à payer eune aminde record d'770 millions d'US dollars, moais l'anchien présidint dech Crédit lyonnais, Jean Peyrelevade l'est exclu d'chole acord pi continuera donc à ète poursuivi.
 Irak : apré Paris pi Berlin, ech présidint dech Conseil intérimaire dech gouvernemint irakien (CIG), Abdul Aziz al-Hakim, à l'tiète d'eune délégacion, est erchu à Rome.
 Iran : ech gouvernemint iranien sinne ch' protocole addicionnel ach traité d'non-proliféracion nucléoaire pèr lequel il autorise l'Agince internacionale ed l'énergie atomique (AIEA) à mner des inspeccions surprises.
 Aviacion : à l'occasion dech 100e anniversaire dech prumier vol des frères Wright, l'avion-fusée SpaceShipOne, d'fabricacion privée pèr l'sochiété Scaled Composites, atteint l'vitesse d' 1,2 Mach et pi l'altitude d'20,6 km. L'objectif est d'gagner l' X-Price qui sra décerné ach prumier ingin qui poura ateinde 100 km d'altitude, ervnir dseur Tière pi ercommincher dins chés 15 jors.

 Jeudi 18 ed déchimbe 2003 

 Franche : ech projet d'loé pour l'interdiccion d'chés sinnes erligieus à l'école l'est fortemint critiqué pèr l'secrétaire d'étot à intérieur Britanique Fiona Mactaggart et pi pèr John Hanford dech départemint d'étot améritchain. Chole critique l'est ressentie in Franche conme eune profonde incompréhinsion intre l'vision franchoése del laïcité et pi chés princhipes ed libertés erligieuses à l'anglo-saxonne.
 Israël-Palestine : ech prumier minisse israélien, Ariel Sharon, présinte sin « Plan d'séparacion » unilatéral dins ses grindes lines : déménagemint d'chés colonies juives isolées, annexion d'secteus occupés del Cisjordanie, accéléracion del construccion dech mur isolant Israël del Cisjordanie.
 Scienches ed l'Univers : chele NASA publie chés prumières fotos dech prumier télescope éspacial infrarouche Spitzer, un projet d'670 millions ed dollars.

 Vendredi 19 ed déchimbe 2003 

 Étots-Unis : chés amis ed Michael Jackson s'mobilisette pour li aporter leu soutyin dins ch' cade d'es mise in accusacion pour agression sexuelle d'un jonne garchon (pédofilie).
 Turkie : Adan Ersoz, ech chef présumé d'chés atintats d'chés 15 pi 20 ed novimbe, à Istamboul, l'est inculpé pèr l'Cour d'sureté ed l'Étot.
 Informatike : l'version 2.6 dech noéyau Linux l'est parue.

 Samedi 20 ed déchimbe 2003 

 Diminche 21 ed déchimbe 2003 

 Inauguracion del line A dech tramway d'Bordieus.

 Lindi 22 ed déchimbe 2003 

 Franche : ech nouviau paquebot Queen Mary 2 quitte chés chantiers navals d'Saint-Nazaire pour ète livré à Southampton (Ingueltière).
 Serbie : ouverture à Belgrade dech prochès ed 21 ed 36 inculpés impliqués dins l'assassinat ed l'anchien prumier minisse Zoran Đinđić l' 12 ed marche 2003.

 Mardi 23 ed déchimbe 2003 

 Mercredi 24 ed déchimbe 2003 

 Franche : sis vols Paris-Los Angeles sont annulés dins l'crinte d'un atintat terrorisse dseur Las Vegas. Il s'agissoait in foait d'erreurs d'idintificacion d'passagers pèr l'FBI, d'apré l' « Wall Street Journal ».
 Espanne : des terrorisses ed l'ETA qui vouloétte placher deus valises d'ésplosifs dins l'train Irun-Madrid sont arrétés in flagrant délit.
 Italie : ech groupe italien Parmalat Finanziaria, frappé pèr un scandale financhier, dépose sin bilan.
 Étots-Unis : prumier cas ofichiel d'incéfalopatie spongiforme bovine (ESB).

 Jeudi 25 ed déchimbe 2003 

 Bénin, catastrofe aérienne : un Boeing 727 s'écrase ach décollage ed l'éroport d'Cotonou, ech bilan foait étot d'130 morts, 21 survivants et pi 10 disparus.
 Pakistan : apré l'atintat dech 16 ed déchimbe, ech présidint del républike pakistanaise, Pervez Musharraf échappe à un novèl atintat qui foait 14 morts.
 Chele sonde Mars Express, ed l'Agince éspaciale uropéyine s'met in orbite alintour del planète Marche pindant eq l'module Beagle 2 s'pose. Moais ch' module n'o pos répondu apré sin atterrissage.

 Vendredi 26 ed déchimbe 2003 

 Iran : trannerie d'tère à Bam, dins l'sud dech poaiyis. Ech darin bilan ofichiel foait étot ed pus d'40 000 morts. Chele ville o té détruite à 90 %. Chele conmunauté internacionale est mobilisée pi ch'est l'prumière foés edpis 1979 eq ch' poaiyis accepte l'aïude d'chés Étots-Unis.

 Samedi 27 ed déchimbe 2003 

 Lindi 29 ed déchimbe 2003 

 Portugal : dins l'Afoaire del Casa Pia, ech procureur général del Républike, José Souto Moura, o accusé formellemint dis heutes parsonnalités d'avoér commis des « violinches sexuelles dseur infants et pi d'exercer l'prostitucion d'mineus ».
 Burundi : ech nonce apostolike, Michael Courtney, ed nacionalité irlindoèse, l'est assassiné pèr bales.

 Mardi 30 ed déchimbe 2003 

 Un nouviau cas d'SRAS o té ofichiellemint confirmé dins l'région d'Guangzhou in Kine.

 Mercredi 31 ed déchimbe 2003 

 Franche : décès del comédienne Sophie Daumier à l'ache d'67 ans. Al o itou té connue pour ses duos aveuc Guy Bedos.
 Irak : chés forches d’ocupacion comptette 155 000 onmes et pi proviennette d'34 poaiyis (dont autchun Étot arabe o musulman).
 Taïwan : ech présidint Chen Shui-bian sinne eune loé autorisant chés référindums. Chele Républike populére Kine o condamné chole loé.
 Burundi : chés rebelles hutus burundais d'chés Forches nacionales ed libéracion (FNL), darin mouvmint in djérre conte ch' gouvernemint d'transicion dech Burundi, lanchette un ultimatum conte ch' présidint del conférinche épiscopale, Simon Ntamwana, à qui ils donnette 30 jors pour quitter l'poaiyis, apré eq chelui-chi chés o accusés d'avoér « exécuté » l' 29 ed déchimbe l'nonce apostolique ach Burundi, Michael Courtney.

 Néchinches 

 Décès 

 Notes pi référinches 

Catégorie:Moés éspécifike
Catégorie:Déchimbe 2003